**ДОДАТНО ПОЈАШЊЕЊЕ 1**

„Predmet: Zahtev za dodatnim informacijama ili pojašnjenjima konkursne dokumentacije,

Otvoreni postupak broj 13-14-O

Poštovani,

U vezi sa Konkursnom dokumentacijom za javnu nabavku Usluga mobilne telefonije (Otvoreni postupak broj 13-14-O), ------------- u svojstvu potencijalnog Ponudjača, molimo Vas za sledeća pojašnjenja:

1.    Na strani 5 konkursne dokumentacije, tačka 4 navedeno je sledeće:*’’Могућност дa зaпoслeни кoд нaручиoцa добију картицe (претплатнички број) са тарифним системом наручиоца, сa издавањeм појединачних рачуна на име запослених. Рачуни се шаљу на приватне адресе запослених’’.*Molim vas za pojašnjenje da li je vlasnik kartica koje se izdaju na pojedninačnim računima na imena zaposlenih i šalju na privatne adrese KLIKIČKI CENTAR VOJVODINE. Napominjemo da s obzirom da je raspisana JN za uslugu mobilne telefonije za PRAVNO LICE svi servisi i usluge koje se nude po raspisu moraju se nuditi PRAVNOM LICU koje je raspisalo JN i da se ponudjeni uslovi ne mogu prebacivati u vlasništvo druga pravna lica ili fizička lica. Tehnički, omogućavanje traženog načina izdavanja računa je u skladu sa JN samo ukoliko je vlasnik brojeva KC VOJVODINE.

2.    Želeli bismo da uložimo prigovor na kriterijume za evaluaciju pokrivenosti signalom mobilne mreže, korišćene u tenderskoj dokumentaciji. Mišljenja smo da element kriterijuma: tačka 6, Pokrivenost:  broj baznih stanica, apsolutno nije merodavan za ocenu kvaliteta signala i mrežne pokrivenosti.Naime, na pokrivenost teritorije i stanovništva ne utiče isključivo broj baznih stanica već primarno njihov geografski raspored, usmerenja korišćenih antena, emisione snage, kao i odgovarajuće funkcionalnosti sistema. Adekvatnim planiranjem mobilne mreže može se postići da ista teritorija bude kvalitetnije pokrivena manjim brojem baznih stanica. Aktiviranje odgovarajućih funkcionalnosti mobilnih mreža može doprineti znatno efikasnijem korišćenju kapaciteta postojećih baznih stanica. Kapacitet baznih stanica različitih proizvođača je različit. Napredna tehnička rešenja imaju veoma veliku efikasnost, i značajno veće kapacitete i tehničke mogućnosti u odnosu na rešenja ranijih generacija.

Primera radi, ------------- je tokom 2011. i 2012. godine izvršio modernizaciju kompletne mreže baznih stanica, postavljanjem opreme najnovije generacije. Kao rezultat postavljanja modernije i superiornije opreme, broj baznih stanica u mreži je značajno smanjen, a pokrivenost teritorije i stanovništva je povećana. Činjenica je da je -------------, uz izgrađene 463 nove bazne stanice u 2012. godini, smanjio ukupan broj svojih baznih stanica sa 3306, koliko je imao u 2011. godini, na 2686 na kraju 2012. godine, a uz to značajno povećao pokrivenost teritorije i stanovništva GSM i UMTS signalom (svi navedeni podaci su iz RATEL-ovih izveštaja za 2011. i 2012. godinu). Trend investiranja u mrežu je nastavljen i tokom 2013. godine, tokom koje je izgrađeno i puštenmo u rad 370 novih baznih stanica.

Imajući u vidu gore navedeno, mišljenja smo da podatak o broju baznih stanica ne bi trebao da bude korišćen kao kriterijum  koji će uticati na ocenu kvaliteta pokrivenosti signalom i na izbor ponudjača.

 3.    Potrebno je definisati šta podrazumevate pod ’’beneficirana cena’’ aparata – da li je ona 1 din ili može biti i veća.

 4.    U stavci ELEMENTI KRITERIJUMA – Stavka 3 – Iznos obavezne minimalne mesečne potrošnje – molim vas za dodatno pojašnjene, da li će iznos minimalne mesečne potrošnje biti fakturisan i plaćan od strane naručioca na mesečnom nivou u slučaju kada je iznos fakture naručioca za ostavaren saobraćaju niži od obavezne minimalne mesečne potrošnje

 5.    Na strani 15 konkursne dokumentacije navedeno je:  ‘’Понуђач је дужан да достави и копију извода из Регистра меница и овлашћења који се налази на интернет страници Народне банке Србије, као доказ да је меница евидентирана и регистрована у Регистру меница и овлашћења, у складу са Законом о платном промету („Сл. лист СРЈ“, бр. 3/2002 и 5/2003 и „Сл. гласник Републике Србије“, бр. 43/2004, 62/2006, 111/2009 и 31/2011) и Одлуком о ближим условима, садржини и начину вођења регистра меница и овлашћења ( „Сл. гласник Републике Србије“, број 56/2011).”

 ------------- ne dostavlja izvod iz registra već potvrdu poslovne banke da je menicu registrovala. Ovo je validan document i kao takav je slat na svim dosadašnjim tenderima. Molim Vas za odgovor da li je potvrda poslovne banke o registaciji menica valida document za ovu stavku?

 6.    *Na strani 5. Konkursne dokumentacije navedeno je sledeće:*  ,,Добављач je у oбaвeзи дa изврши прикључења GSM мрежног пролаза КЦВ-а путем оптичког линка 2Мb/sили путем телефонске парице према чворишту оператера мобилне телефоније, све у циљу смањења трошкова позива.,,

*Imajući u vidu činjenicu da se tražena usluga moze pružiti i korišćenjem drugog pristupa sa istim kvalitetom i pouzdanošću – da li se smatra validnom Ponuda koja predvidja takvu mogućnost – mogućnost pružanja usluge u istom nivou kvaliteta a vrstom pristupa – radio relejnim linkom.*Usluga – traženi servis je DEFINISAN KVALITETOM I BRZINOM A NE PRENOSNIM MEDIJOM i s’ toga je neophodno naručiocu koji ga nudi omogućiti izbor načina realizacije. Smatramo da bi oganičenje načina priužanja usluge predstavljalo diskriminaciju za operatore koji su u mogućnosti da uslugu obezbede, ali drugim pristupom - *operatere koji nemaju optiku do te lokacije.*

 *7.*    *Molimo da označite adresu lokacije na kojoj se nalazi Centrala koja treba da se integriše, kao i model i Tip Centrale.*

 *8.*    *Koji je iznos mesečnog računa koji se trenutno ostvaruje preko BIZLINK-a?*

9.    Ukazujemo Naručiocu da je potencijalni Ponudjač kao operator u obavezi da poštuje i dosledno primenjuje tipske ugovore (GSM pretplatnički ugovor i Aneks posebnih uslova) kao i Opšte uslove pružanja i korišcenja usluga u javnoj mobilnoj komunikacionoj mreži. Na navedeno nas obavezuju odredbe Zakona o elektronskim telekomunikacijama (između ostalih čl. 8, 105, 106), pa bi izostavljanje ovih dokumenata predstavljalo kršenje pomenutog zakona što bi vodilo prekršajnoj odgovornosti.

10. Opšti uslovi, kao i svi pobrojani tipski ugovori dati su na verifikaciju Ratel-u, i njihova primena je obavezujuća u skladu sa zakonom i dodeljenom licencom, predlažemo da se omogući da isti (tipska ugovorna dokumenta operatora kao ponudjača) budu uključeni tendersku dokumentaciju tj Ponudu ponudjača, odnosno primenjivi u meri u kojoj nisu u suprotnosti sa modelom ugovora.

 11.               Navedeno je: ‘’***Резултати извршеног мерења морају бити саставни део понуде понуђача и морају бити потврђени потписом и печатом од стране лица које је овлашћено за мерење сигнала’’***

 S’ obzirom da su lica koja su izvršila merenja signala tehnička lica koja nemaju ovlašćenja za potpisivanje ugovora molim vas za odgovor da li je validno da Izjavu o merenju signala potpies ovlašćeno lice ------------- koje će potpisati i sam ugovor.

**ПОЈАШЊЕЊЕ НАРУЧИОЦА**

1. Према сазнањима наручиоца власник самих картица је пружалац услуга.
2. На основу приговора и увида у Образац РАТЕЛ-а “Извештај о параметрима квалитета јавне мобилне комуникационе мреже”, усваја се приговор и у тачки 6. Разраде критеријума, елемент “Покривеност” се мења и гласи:

**Пoкривeнoст (ПО) – до 30 пондера**

* **Покривеност територије сигналом ГСМ мреже (Т.ГСМ)** - до 7.5 пондера

$$Т.ГСМ=\frac{Покривеност територије сигналом ГСМ мреже}{Највећа покривеност територије сигналом ГСМ мреже}\*7,5$$

* + - **Покривеност становништва сигналом ГСМ мреже (С.ГСМ)** - до 7.5 пондера

$$С.ГСМ=\frac{Покривеност становништва сигналом ГСМ мреже}{Највећа покривеност становништва сигналом ГСМ мреже}\*7,5$$

* + - **Покривеност територије сигналом УМТС мреже (Т.УМТС)** – до 7.5 пондера

$$Т.УМТС=\frac{Покривеност територије сигналом УМТС мреже }{Највећа покривеност територије сигналом УМТС мреже }\*7,5$$

* + - **Покривеност становништва сигналом УМТС мреже (С.УМТС)**– до 7.5 пондера

$$С.УМТС=\frac{Покривеност становништва сигналом УМТС мреже }{Највећа покривеност становништва сигналом УМТС мреже }\*7,5$$

Укупан број пондера за критеријум 6. се обрачунава према формули:

**ПО = Т.ГСМ + С.ГСМ + Т.УМТС + С.УМТС**

1. Буџет за бенефицирану набавку мобилних телефона подразумева понуђени износ средстава за набавку апарата (моб.тел.) по ценама из важећег ценовника изабраног понуђача/добављача у тренутку подношења захтева за набавком од стране наручиоца а у току важења уговора. Од понуђеног буџета ће се у току трајања уговора одузимати пуна цена апарата који наручилац буде изабрао, а сваки такав апарат наручилац ће платити по бенефицираној цени од 1 динар.
2. Да.
3. Да.
4. Могућ је други тип приступа односно други тип конекције путем р.р. линка са условом да буде на радној фреквенцији од 5GHz.
5. Хајдук Вељка број 1, Нови Сад, Клинички центар Војводине. Модел и тип централе нисмо у могућности да дамо јер ће сва подешавања извршити лица која су овлашћена за одржавање телефонске централе у КЦВ. Конкретно програмирање, прусмерење саобраћаја и  комуникацију са р.р. линком у сарадњи са инжењерима понуђача. Клинички центар поседује плочу за ГСМ GW и у плану је куповина још једне.
6. Наручилац није у могућности да да прецизан износ зато што исти варира од потрошње услуга. Наручилац је у КД дао прецизно дефинисан просек количина утрошеног месечног саобраћаја. Увидом у наведене податке, сваки понуђач може да добије процену месечног рачуна према ценама саобраћаја из свог ценовника.

9 и 10. Општи услови и типски уговори могу да буду укључени у понуду понуђача и могу бити примењиви у уговору у мери у којој нису у супротности са условима и захтевима датим у конкурсној докуменатцији и моделу уговора, кaкo би свa питaњa кoja нису рeгулисaнa мoдeлoм угoвoрa из кoнкурснe дoкумeнтaциje билa рeгулисaнa и усклaђeнa сa зaкoнoм o eлeктрoнским кoмуникaциjaма.

11. Нaручилaц нe зaхтeвa дa oвлaшћeнa лицa зa мeрeњe сигнaлa буду oвлaшћeнa и зa пoтписивaњe угoвoрa. Изjaву мoжe дa пoтпишe и oвeри oдгoвoрнo лицe пoнуђaчa aли у Изjaви обавезно навести имена и презимена техничких лица која су извршила мерењe сигнaлa са њиховим потписима зa веродостојност измерених и достављених података.

**С поштовањем,**

**Комисија за јавну набавку 13-14-O**

*.*